b'\n_START_ARTICLE_\nValentinas Gelgotas\n_START_PARAGRAPH_\nValentinas Gelgotas (g. 1953\xc2\xa0m. liepos 31 d. Kaune)\xc2\xa0\xe2\x80\x93 Lietuvos fleitininkas.\n_START_SECTION_\nBiografija\n_START_PARAGRAPH_\n1971\xc2\xa0m. Baig\xc4\x97 Kauno J. Naujalio meno mokykl\xc4\x85, 1976\xc2\xa0m. baig\xc4\x97 Lietuvos konservatorijos L. Survilos klas\xc4\x99. 1977\xe2\x80\x931980\xc2\xa0m. studijavo Maskvos konservatorijos asistent\xc5\xabroje sta\xc5\xbeuot\xc4\x97je._NEWLINE_Nuo 1988\xc2\xa0m. Lietuvos konservatorijos (dab. Lietuvos muzikos ir teatro akademija d\xc4\x97stytojas; nuo 1998\xc2\xa0m. docentas, nuo 2009\xc2\xa0m. profesorius. Groja solo ir kameriniuose ansambliuose: 1975\xe2\x80\x931990\xc2\xa0m. Lietuvos kompozitori\xc5\xb3 s\xc4\x85jungos kamerinis ansamblis, nuo 1975\xc2\xa0m. Lietuvos nacionalinis simfoninis orkestras, nuo 1980\xc2\xa0m. orkestro fleit\xc5\xb3 grup\xc4\x97s koncertmeisteris.\n_START_SECTION_\nK\xc5\xabryba\n_START_PARAGRAPH_\nKoncertavo kaip solistas, su ansambliais, orkestrais Lietuvoje ir u\xc5\xbesienyje. Pareng\xc4\x97 solini\xc5\xb3 program\xc5\xb3, kuriose dalyvavo pianistai Audron\xc4\x97 Kisieli\xc5\xabt\xc4\x97, M\xc5\xabza Rubackyt\xc4\x97, Povilas Stravinskas, Andrius Vasiliauskas, Lietuvos kamerinis orkestras, \xc5\xa0v. Kristoforo orkestras, Vilniaus kvartetas, ansamblis \xe2\x80\x9eVilniaus mu\xc5\xa1amieji\xe2\x80\x9c, vokie\xc4\x8di\xc5\xb3 gitaristas R. Eversas, daininink\xc4\x97s Asta Krik\xc5\xa1\xc4\x8di\xc5\xabnait\xc4\x97, Sigut\xc4\x97 Trimakait\xc4\x97, vargoninink\xc4\x97s J\xc5\xabrat\xc4\x97 Landsbergyt\xc4\x97, Virginija Survilait\xc4\x97._NEWLINE_Pirmas Lietuvoje atliko k\xc5\xabrini\xc5\xb3 fleitai ir simfoniniam orkestrui (Juozas Pakalnis. \xe2\x80\x9eKapri\xc4\x8dio\xe2\x80\x9c, Vladas \xc5\xa0vedas. \xe2\x80\x9eKoncertas\xe2\x80\x9c, A. Ceninas. \xe2\x80\x9eVenecijos karnavalas\xe2\x80\x9c), k\xc5\xabrini\xc5\xb3 fleitai ir kameriniam orkestrui (Osvaldas Balakauskas. \xe2\x80\x9eBachjahr\xe2\x80\x9c, Algirdas Martinaitis. \xe2\x80\x9eBrandenburgo vartai\xe2\x80\x9c, A. Doppleris \xe2\x80\x9eParafraz\xc4\x97s\xe2\x80\x9c, D\xc5\xbeiuzep\xc4\x97 Verdis. \xe2\x80\x9eRigoleto\xe2\x80\x9c tema), daugel\xc4\xaf k\xc5\xabrini\xc5\xb3, kuriuos para\xc5\xa1\xc4\x97 Ona Narbutait\xc4\x97, Osvaldas Balakauskas, Jurgis Juozapaitis, Justinas Ba\xc5\xa1inskas, Vidmantas Bartulis, Algirdas Klova, Vladas \xc5\xa0vedas, Vytautas Barkauskas, Audron\xc4\x97 \xc5\xbdigaityt\xc4\x97. Aran\xc5\xbeavo pjesi\xc5\xb3 fleitai ir fortepijonui (Mikalojus Konstantinas \xc4\x8ciurlionis. \xe2\x80\x9eHumoreska\xe2\x80\x9c ir \xe2\x80\x9eNoktiurnas\xe2\x80\x9c, Osvaldas Balakauskas. \xc5\xa0oki\xc5\xb3 siuita), fleit\xc5\xb3 kvartetui (Jonas Tamulionis. \xe2\x80\x9eJ\xc5\xabra\xe2\x80\x9c)'